b'\n_START_ARTICLE_\nInstruktionst\xc3\xa6ller\n_START_PARAGRAPH_\nInstruktionst\xc3\xa6lleren, program counter eller instruction counter er det register i en cpu, der peger p\xc3\xa5 den n\xc3\xa6ste instruktion, der skal udf\xc3\xb8res. Dvs. det peger p\xc3\xa5 den adresse i hovedlageret, hvor den n\xc3\xa6ste instruktion skal hentes. Et hop til en anden adresse vil foreg\xc3\xa5 ved, at denne adresse skrives til instruktionst\xc3\xa6lleren._NEWLINE_Da en moderne computer har en instruktionspipeline, der kan v\xc3\xa6re ganske lang, og desuden foretager fortolkningen og behandlingen af instruktionerne i flere trin samtidigt, bliver forholdet betydeligt mere kompliceret i praksis.'